**מכרז פנימי/חיצוני – מספר מכרז - 14-06-2021**

**מכרז מספר 4**

**לחברה הכלכלית לפיתוח מיתר בע"מ דרוש/ה**

**מנהל/ת פרויקטים לאגף הנדסה**

**המשרה**: מנהל/ת פרויקטים ופיקוח לאגף הנדסה במועצה המקומית מיתר.

**היקף המשרה**: 100% משרה.

**כפיפות ארגונית**: מהנדס המועצה.

**תיאור התפקיד**: אחראי על ביצוע פרויקטים הנדסיים המתקיימים ברשות המבוצעים על-ידה ו/או גורמי חוץ תוך עמידה באיכות, תקציב ולוח זמנים ובכפוף לחוקים, לתקנות, לחוקי העזר של הרשות ובהתאם להנחיות וסמכות הגופים הרגולטורים בתחום.

**פירוט הביצועים והמשימות העיקריות, כנגזר מתחומי האחריות:**

**ליווי תכנון וביצוע פרויקטים הנדסיים-**

א. תכנון ובניית תכנית עבודה לכל פרויקט בהתאם לאפיון, לרבות הגדרת משימות, אבני דרך, גורמים אחראיים, לו"ז, חומרים ותקציב, סיכונים ופיקוח על ביצועה בהתאם למדיניות בתחום.

ב. מעקב ובקרה על ביצוע על פי תכנית העבודה, בחינת עמידה בלו"ז, אספקת חומרים, עמידה וניצול תקציבי.

ג. ניהול ישיבות תכנון ומעקב אחר התקדמות, בחינה ופתרון עיכובים וחסמים והצפתם לרמה הממונה בעת הצורך.

ד. הפקת דו"חות חודשיים לשיקוף תמונת מצב והתקדמות הפרויקטים.

ה. ביצוע פעולות פיקוח, בדיקות וביקורות, כולל סיורים מקצועיים הנדסיים לאורך

הפרויקט, פיקוח באתרי עבודה וקיום תנאים נדרשים, וביצוע ביקורות מעקב לפי הצורך.

ו. ניהול האפיון ההנדסי, כולל תרגום אפיון הצרכים לתפוקות הנדסיות.

ז. סיוע בקבלת ההיתרים הנדרשים לבניית הפרויקט.

ח. טיפול בדרישות סטטוטוריות והיתרי בנייה.

ט. הכנת ובדיקת אומדני ביצוע.

י. ניהול שוטף של יומני עבודה ופיקוח ,רישום וניהול של עבודות הבניה המבוצעות.

יא. ביצוע מעקב ודיווח על תקינות התשתיות.

יב. תיאום גורמי פנים וחוץ תוך דגש על יצירת ממשקי עבודה עם הרשויות המוסמכות במדינת ישראל בתחומים הרלוונטיים לרבות כלל הדיווחים הנדרשים בהתאם להוראות הדין ולהנחיות הרשויות המוסמכות.

יג. מתן ייעוץ מקצועי הנדסי לביצוע הפרויקט/ים ההנדסי/ים.

יד. הכנת מכרזים והתקשרויות עם מתכננים, ספקים וקבלנים בתחום (כולל ביצוע השוואות מחירים), עריכת ובדיקת אומדנים, בדיקת כתבי כמויות, מעקב ופיקוח על הביצוע, התקציב ולוחות הזמנים בהתאם לחוזה ועל חשבונות הקבלנים.

טו. ליווי הפרויקט בתקופת שנת הבדק ווידוא תיקון הליקויים ע"י הקבלן במידת הצורך.

**מאפייני העשייה הייחודיים בתפקיד:**

א. יכולות ארגון, תיאום ובקרה

ב. קפדנות ודייקנות בביצוע

ג. מיומנות טכנית ותפיסה מכנית

ד. יכולת לעבוד באופן עצמאי

ה. יכולת עבודה בצוות עם גורמי פנים וחוץ

ו. יחסי אנוש טובים וייצוגיות מול תושבים ובעלי עסקים

ז. סמכותיות

ח. כושר מנהיגות ויכולת הובלה

ט. כושר הבעה בכתב ובעל פה

י. עבודה בשטח

יא. עבודה בשעות לא שגרתיות במידת הצורך

**תנאי סף**:

מהנדס/ת אזרחי/ת מדופלם בעל/ת 3 שנות ניסיון לפחות בתחום הבניה ו/או התשתיות או ניהול פרויקטים.

**או** הנדסאי/ת בנין, בעל 4 שנות ניסיון בתחום,

**או** מהנדס/ת בתחום רלוונטי אחר בעל/ת 7 שנות ניסיון לפחות, מתוכן לפחות שנתיים ניסיון בליווי ביצוע פרויקטים.

**דרישות נוספות:**

1. שליטה בקריאת תכניות ביצוע של בניה, פיתוח ותשתיות, לרבות תכניות יועצים.
2. ידע ושליטה בתוכנות אופיס (בדגש על Word, Excel, PowerPoint),יכולת בניית כתבי כמויות (בינארית) לעבודות בתחום הבניה והתשתיות.
3. יכולות ניהוליות וכושר ארגון גבוהים.
4. לקיחת יוזמות ואחריות ותרגום לביצוע.
5. סדר, ארגון, יחסי אנוש טובים ויכולת מעקב אחר משימות.
6. אסרטיביות ויכולת עבודה תחת לחץ.
7. נכונות לעבודה מאומצת ושעות פעילות ממושכות ולא שגרתיות.
8. רישיון נהיגה.
9. כושר ביטוי טוב בעברית, בכתב ובעל פה.
10. שליטה בתוכנת ניהול פרויקטים (MSPROJECT וכדומה) – יתרון.
11. יכולת עבודה בתוכנת אוטוקאד – יתרון.

**מסמכים שחובה לצרף לבקשה:** טופס שאלון למועמד (ניתן להוריד מאתר המועצה).קורות חיים עדכניים.תעודות המעידות על השכלה וניסיון.צילום תעודת זהות.תמונת פספורט.

**הבהרה מגדרית**: המכרז נכתב בלשון זכר , אך מופנה לגברים ונשים כאחד.

**הערות כלליות**: תינתן העדפה לאנשים ולנשים עם מוגבלות בהתאם לאמור בסעיפים 3 ו-9 לחוק שוויון זכויות לאנשים עם מוגבלות, תשנ"ח – 1998 ובתנאי שעומדים/ות בתנאי הסף למשרה וכשירים/ות לביצוע התפקיד.

האמור כפוף להצהרת המועמד/ת המפרטת את דבר מוגבלותו/ה וכן בהמצאת מסמכים הוכחת המוגבלות.

זכותו/ה של מועמד/ת עם מוגבלות לקבל התאמות הנדרשות לו/ה מחמת מוגבלותו/ה בהליכי הקבלה לעבודה.

\* תינתן עדיפות למועמד/ת המשתייך/ת לאוכלוסייה הזכאית לייצוג הולם שאינה מיוצגת כנדרש בקרב עובדי/ות הרשות המקומית, אם המועמד/ת הוא/יא בעל/ת כישורים דומים לכישוריהם של מועמדים אחרים.

\* הליכי המיון למשרה: הרשות תזמן לראיונות מקדימים מועמדים/ות העומדים/ות בתנאי הסף טרם קיום המכרז.

\* בחינת וזימון המועמד בפני וועדת המכרזים תעשה על בסיס המסמכים אותם הגיש המועמד עד המועד הקבוע ובהתאם לשיקול דעתה של המועצה

\* תקופת 6 החודשים הראשונים בתפקיד יהוו תקופת ניסיון.

פרטי התפקיד ושאלון מפורסמים באתר המועצה המקומית מיתר [WWW.METAR.MUNI.IL](http://WWW.METAR.MUNI.IL)

על המעוניינים העונים לדרישות התפקיד להעביר את כל המסמכים הנדרשים עד לתאריך 28.09.2023 בשעה 12.00 בדוא"ל למנהלת יחידת ההון האנושי יהל כהן[yahel@metar.muni.il](mailto:yahel@metar.muni.il)

**ציון אלמלם**

מנכ"ל החברה הכלכלית לפיתוח מיתר בע"מ